Diari Oficial de la Generalitat Valenciana


Sumari del DOGV 5104, del 30-09-2005 (2005/10933)

ORDE de 13 de setembre de 2005, de la Conselleria de Cultura, Educació i Esport, per la qual es relacionen els llocs de treball docents existents en els centres públics de Formació de Persones Adultes de la Comunitat Valenciana de titularitat de la Generalitat Valenciana.
--------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5104

Data del DOGV
:   30-09-2005

Secció del DOGV
:   II. AUTORITATS I PERSONAL - A) PLANTILLES ORGÀNIQUES I RELACIONS DE LLOCS DE TREBALL

Número del document
:   2005/10138


Data del document
:   13-09-2005

Organisme emissor
:   Conselleria de Cultura, Educació i Esport

Tipus de document
:   Ordre

Correcció d'errades

Anàlisi jurídica

 Descriptors 

:   * educació d'adults
    * personal docent
    * qualificació del personal

ORDE de 13 de setembre de 2005, de la Conselleria de Cultura, Educació i Esport, per la qual es relacionen els llocs de treball docents existents en els centres públics de Formació de Persones Adultes de la Comunitat Valenciana de titularitat de la Generalitat Valenciana. [2005/X10725]
  
L'Orde de 29 de maig de 1990 de la Conselleria de Cultura, Educació i Ciència (DOGV del 20 de juny), va determinar els llocs de treball docents existents en l'Educació Permanent d'Adults, presencial i a distància, distribuïts per centres i per especialitats.
  
La nova ordenació de la Formació de Persones Adultes desenvolupada pel Decret 220/1999, de 23 de novembre, del Govern Valencià (DOGV del 18 de febrer de 2000), que regula els programes formatius que figuren en la Llei 1/1995, de 20 de gener, de la Generalitat Valenciana, de formació de les persones adultes, i establix el currículum dels programes d'alfabetització i programes per a adquirir i actualitzar la formació bàsica de les persones adultes fins a l'obtenció del títol de Graduat en Educació Secundària a la Comunitat Valenciana, al costat de la publicació de l'Orde de 14 de juny de 2000, de la Conselleria de Cultura i Educació (DOGV del 28 de juny), per la qual es regula la implantació dels programes formatius dirigits a la formació de persones adultes establits en els annexos I i III del Decret 220/1999, de 23 de novembre, del Govern Valencià, i per la qual es dicten instruccions per a l'organització i el funcionament dels centres públics de formació de persones adultes de la Comunitat Valenciana, fa necessari establir una nova relació de llocs de treball per als centres de Formació de Persones Adultes que els permeten desenrotllar els diversos programes formatius que s'autoritzen.
  
En este sentit l'Orde de 13 de juliol de 2005 de la Conselleria de Cultura, Educació i Esport (DOGV del 12.09.2005), modifica la composició per unitats dels mencionats centres de Formació de Persones Adultes, de titularitat de la Generalitat Valenciana.
  
Així doncs, es fa necessari fer pública la relació dels llocs de treball docents en els centres públics de Formació de Persones Adultes de titularitat de la Generalitat Valenciana.
  
En virtut del que exposa i en ús de les atribucions conferides per l'article 1.2 en relació amb l'article 18, del Decret Legislatiu de 24 d'octubre de 1995 del Consell de la Generalitat Valenciana, pel qual s'aprova el Text Refós de la Llei de la Funció Pública Valenciana, i l'article 35 de la Llei 5/1983, de 30 de desembre, de Govern Valencià,
  
ORDENE
  
Primer
  
La relació de llocs de treball docents dels centres de Formació de Persones Adultes de titularitat de la Generalitat Valenciana distribuïts per centres i per especialitats, és la que es determina en els annexos I al V de la present orde.
  
Segon
  
L'horari lectiu, per mòduls, cicles i nivells, de cada un dels camps de coneixements de les ensenyances corresponents a la Formació Bàsica de Persones Adultes és el que s'especifica en l'annex XI de l'Orde de 14 de juny de 2000 (DOGV de 28.06.2000).
  
DISPOSICIONS ADDICIONALS
  
Primera
  
L'atribució docent dels diferents camps de coneixement o àmbits d'experiència en què s'organitzen les ensenyances corresponents al cicle I i al primer nivell del cicle II de la Formació Bàsica de Persones Adultes, a especialitats del Cos de Mestres és la que s'arreplega en els annexos VI i VII d'esta orde.
  
Segona
  
L'atribució d'especialitats del Cos de Professors d'Ensenyança Secundària als tres camps de coneixement o àmbits d'experiència en què s'organitzen les ensenyances corresponents al segon nivell del cicle II de la Formació Bàsica de Persones Adultes, en funció de les àrees o matèries d'Educació Secundària Obligatòria integrades en cada camp de coneixement o àmbit d'experiència, és la que s'arreplega en l'annex II del Decret 220/1999, de 23 de novembre.
  
Els requisits dels Professors del Cos d'Educació Secundària per a impartir els mòduls del camp de coneixement de Comunicació, així com la preferència per a ocupar un lloc de treball de Professors d'Educació Secundària, en el cas que existisca més d'un, es regiran pel que establix els punts a, b, c i d de l'apartat sisé.2.2. de l'Orde de 14 de juny de 2000.
  
Tercera
  
Els professors adscrits de forma definitiva o provisional a llocs de treball catalogats de Comunicació/ Valencià i Comunicació /Anglés podran impartir també el mòdul de Castellà, integrant d'eixe mateix camp de Coneixement.
  
Quarta
  
En els centres públics de Formació de Persones Adultes dependents de la Generalitat Valenciana els programes formatius dels apartats b, c, d, e, j de l'article 5.2. de la Llei 1/95, seran impartits segons s'establix en l'apartat 3 de la disposició addicional primera del Decret 220/1999, de 23 de novembre, del Govern Valencià.
  
Quinta
  
Els criteris per a l'assignació d'horari lectiu al professorat de centres públics de Formació de Persones Adultes dependents de la Generalitat Valenciana per a impartir els programes formatius que figuren en els Annexos I i III del Decret 220/1999, serà el que consta en l'orde de prelació de l'apartat sisé.8.6. de l'Orde de 14 de juny de 2000.
  
DISPOSICIÓ DEROGATÒRIA
  
Única
  
Queda derogada l'Orde de 29 de maig de 1990 de la Conselleria de Cultura, Educació i Ciència, (DOGV del 20 de juny), per la qual es relacionen els llocs de treball docents existents en l'Educació Permanent d'Adults, presencial i a distància, a la Comunitat Valenciana, i totes les altres que contravinguen el que en la present s'establix.
  
DISPOSICIONS FINALS
  
Primera
  
S'autoritza a les Direccions Generals de Règim Econòmic, d'Ensenyança i de Personal Docent a adoptar, en l'àmbit de les seues competències, totes les mesures que siguen necessàries per a l'execució del que disposa la present Orde.
  
Segona
  
La present orde entrarà en vigor l'endemà de la publicació en el Diari Oficial de la Generalitat Valenciana. No obstant això, els seus efectes s'entendran referits a partir del començament del curs escolar 2005/2006.
  
València, 13 de setembre de 2005
  
El conseller de Cultura, Educació i Esport,